Prestižno priznanje

**Studenac proglašen trgovcem 2022. godine**

*Glavna nagrada Zlatne košarice u rukama Studenca još je jedna značajna potvrda uspjeha i snažnog poslovnog zamaha tvrtke*

**Omiš, 26. svibnja 2023.** – Žiri sastavljen od priznatih stručnjaka i predstavnika strukovnih institucija FMCG i *retail* industrije prepoznao je uspjehe Studenca, jednog od vodećih maloprodajnih lanaca u Hrvatskoj i lanca s najvećom mrežom prodavaonica te ga nagradio Zlatnom košaricom za trgovca 2022. godine.

Radi se o nagradi koju dodjeljuje specijalizirani časopis „Ja trgovac“ već osmu godinu zaredom za najbolja ostvarenja u maloprodaji i industriji robe široke potrošnje. To priznanje slavi osobita ostvarenja tvrtki u 2022. godini te ukazuje na najbolje primjere poslovanja i tržišnog uspjeha predstavnika industrije. Studenac je podijelio prvo mjesto u glavnoj kategoriji Trgovca godine koja se dodjeljuje tvrtkama koje su pokazale izniman napredak u prethodnoj godini uzimajući u obzir pokazatelje o uspjehu strategija i poslovnih politika koje su rezultirale rastom.

„Osvajanje nagrade u glavnoj kategoriji Zlatne košarice, nagrade za Trgovca godine, simbolična je kruna petogodišnjeg rada na transformaciji i razvoju Studenca. Hvala svima involviranima u ocjenjivanju što su prepoznali naš snažan rast i transformaciju u modernu kompaniju“, izjavila je **Miranda Mladin**, direktorica marketinga u Studencu. Dodala je da iza uspjeha Studenca stoji organski rast i niz uspješnih akvizicija poput Lonije, Pema, Duravita i Korduna. Studenac se svojim kupcima približio digitalnim projektima koji su obilježili 2022., pokrenuo mobilnu aplikaciju Moj Studenac, pozicionirao se na online platformama i otvorio *dark storeove* te osnovao centar izvrsnosti - Studenac Digital koji je početna staza Studenčevog putovanja u svijet digitalizacije. Na taj način osluškuje i zadovoljava potrebe svojih kupaca, ali privlači i nove generacije.

„I najvažnije te zaslužuje posebno mjesto - veliko hvala kolegicama i kolegama, njima gotovo 6.000, jer je ovo naš zajednički uspjeh. Upornost, predanost i motivacija cijelog Studenac tima stoji iz svih ovih postignuća. Istim putem nastavljamo i dalje!“, zaključila je Mladin.

Nakon uspješne poslovne 2022., Studenac je uspješno zakoračio i u 2023. godinu. Trenutno zapošljava gotovo 6.000 zaposlenika koji su u centru poslovanja kao temelj dosadašnjih i budućih postignuća kompanije. U fokusu poslovanja Studenca i dalje ostaju organski i akvizicijski rast i razvoj te modernizacija i digitalizacija poslovnih procesa, a sve s ciljem pozicioniranja tvrtke kao najboljeg izbora u svakom susjedstvu koji svojim kupcima nudi „i sitno i bitno“.

**Kontakt za medije:**

Ružica Ilak, Pragma komunikacije za Studenac

+385 91 1186 186

[studenac@pragma.hr](mailto:studenac@pragma.hr)

Anja Škulje Makjanić

Voditeljica korporativnih komunikacija u Studencu  
[anja.skulje-makjanic@studenac.hr](mailto:anja.skulje-makjanic@studenac.hr)

Andrea Pavlović

Asistentica korporativne komunikacije

[andrea.pavlovic@studenac.hr](mailto:andrea.pavlovic@studenac.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, a u 2023. lanac Strahinjčicu, te je sada prisutan na nacionalnom nivou. Studenac trenutačno zapošljava gotovo 6000 djelatnika, ima više od 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).